La OSPA va ufrir un ‘Conciertu de les Lletres Asturianes’ p’abrir esta edición de la Selmana de les Lletres
#000001
Depués de la bona esperiencia del añu anterior, la Orquesta Sinfónica del Principáu d'Asturies (OSPA) torna a amosar el so compromisu col asturianu, presente na so actividá diaria, col entamu esta tarde d'un nuevu Conciertu de les Lletres Asturianes con motivu de la celebración de la XLII Selmana de les Lletres Asturianes. Na mesma va interpretase 'Bricial', poema sinfónicu que la OSPA encargó a Guillermo Martínez pola mor del 30 aniversariu de la orquesta, que se cumple’l 12 de mayu.
#000004
Amás, el programa tamién inclúi 'Rapsodia asturiana' y 'Don Quijote y la batalla de los rebaños', del autor lleonés residente n'Asturies Diéguez Marcos. Hai de rescamplar que 'Rapsodia asturiana' ta dedicada a Félix Ferreiro, que fora xefe del Serviciu de Política Llingüística y autor del 'Diccionariu básicu de la llingua asturiana'.
#000005
El conciertu va principiar a les 19 hores nel Auditoriu d'Uviéu y va contar cola asistencia de Berta Piñán, conseyera de Cultura, Política Llingüística y Turismu, y d'Antón García, direutor xeneral de Política Llingüística. Ye de baldre, pero ye necesario retirar entrada na web de la OSPA o nel Teatru Campoamor.
#000006
Na semeya, un ensayu de la OSPA pa la cita de güei.
#000007
La Fundación Almastur, que naz pa la "defensa, espardimientu, estudiu y divulgación de la cultura asturiana en toles sos manifestaciones", va presentase a nun tardar en sociedá. Carlos Rubiera, presidente del so Patronatu, esplicaba va unos meses a esta iniciativa.
#000008